rlitschk/wikidir huggingface dataset:
In Daitschlond duts drai Grumbeermusee gewwe, dodevun ääns in de Palz. Die annere sinn in Minche unn in Stremlow in Megglebursch-Vorpommre. In de Palz liggds Daitsche Grumbeermuseum in Fußgenem im Rhoi-Palz-Krääs unn hot said de Mitt vun de 90er Johr geeffnd. Träscha vum Gumbeermuseum is de Varoi Daitsches Grumbeermuseum Fußgenem e. V., dem soi Mitglieda des Museum ehreamdlisch tädisch sinn. Im Museum werd mer unner annerem iwwer die Bodanig, Uffzuchd unn die Herkunfd vun de Grumbeere informiad. Gezaigd werd aa die Gschischd unn die Verbraidungvun de Gumbeere, insbsunnere ihrn Aabau in de Palz unn in Praissen, wu der dursch de Keenisch Friedrisch dem Große bsunnerschd gferderd worre is. De Oidridd ins Museum koschd nix. Des haid als Museum gnutzde Haus henn se 1842 als ä Sinagog errischded. De ledschd Goddesdinschd do drin wurd 1928 zelebriad. Vun 1936 bis 1984 hot mers als Lacherschubbe fer Gedraid gnudzd. Said 1986 schdehd de Bau unna Denkmolschudz unn wurd donn zeh Johr schbäda, 1996, grindlich reschdauriad. Deutsches Kartoffelmuseum Fußgönheim e. V.: Museumsführer, Fußgenem 1999 Commons: Ehemalischi Sinagog Fußgenem – Sammlung vun Bilder, Video un Audiodataie
Tribbschdadt iss e Oadsgemää im Låndkräs Lautre in Rhåilånd-Palz. Sie geheerd zu de Vebåndsgemää Lautre-Sied. Trippschdadt iss aa e staadlisch õerkånnda Lufdkuaoad. Trippschdadt laid im Heazze vum Pälzawald, 15 Schdroßekilomeeda siedlisch vun Lautre im Biosfereresawat Pälzerwald-Noadvogese. De Oad sellwad laid uff ener Heh vun ugefär 410 m iNN, de hegschd Punkd vun de Gemaagung iss de Stääbärch mid 528 m iNN. Zum Haubdoad geheeren iwwa 20 Oadsdääle - Ånnexe genennd - wo zum Dääl nor aus änzelne Haisa beschdehe: Åntonihof, Aschbacherhof, Bardelsbärch, Bärchfeld, Gutebrunne, Hasebärch, Haidekopp, Johånniskraiz, Kallsdaalhaus, Långesohl, Lauberhof, Maiserspring, Maiserdaal, Middlhåmma, Naihof, Wilestäänerhof, Wilestäänermihl. De Jooresnirraschlach betraad 941 mm. Die Nirraschläch sin hoch. Sie lain im owwere Verdel vun de in Daitschlånd erfassde Wärde. Ån 81 % vun de Messschdazione vum Daitsche Weddadinschd werrn niedrischere Wärde regischdriad. De truggenschde Muned iss de Abrill unn die meerschde Nirraschläch falle im Dezemba. Im Dezemba falle 1,6 mol mäh Nirraschläch wie im Abrill. Die Nirraschläch sin rächd glaichmäßisch iwwas Joor vedääld. Ån 28 % vun de Messschdazione werrn niedrischare jooreszaidlische Schwångunge regischdrierd. Tribbschdadt iss im Joore 1293 ass Driebescheit easchdmols urkunnlisch erwähnd wor. 2012 warn 38,9 Prozend vun de Inwohner efangelisch unn 31,8 Prozend kaddolisch. Die iwwrische due na ånre Relischjoon
Ä gradi Linje odda korz gsaagt Grad is ä Elemend in de Geometrie. Die kerzeschd Vabindung vun zwee Pungde is grad unn werd als Schdregg bezaischnd. Unn ä gradi, unendlisch longi, unendlisch dinni Linje, die in beide Rischdunge ubegrendsd is, dut mer in de klassisch Geometrie ä Grad nenne. Die moderne Theorie vun de Geometrie nemme awwer hait kän Bezuch mehr dodruff. Fer die is ä Grad än Objegd, des kä innere Aischnschafde hot unn bloß ihr Beziehunge zu all de annere Grade, Pungde unn Ewene sin vun Bedaidung. Im reelle Aiglidische Raam liggd de kerzeschde Weg zwische zwee Pungde uff genau änre Grad. Die Glaischung vun änre Grad in de Ewene kammer uff drai vaschiedne Waise bschdimme: Pungd-Rischdung-Glaischung: Gewwe sinn än Pungd P 0 ( x 0 | y 0 ) {\displaystyle P_{0}(x_{0}|y_{0})} un de Naigungswingl vun de Grad α {\displaystyle \alpha } . y − y 0 = tan ⁡ ( α ) ⋅ ( x − x 0 ) {\displaystyle y-y_{0}=\tan(\alpha )\cdot (x-x_{0})} Gewwe sinn än Pungd P 0 ( x 0 | y 0 ) {\displaystyle P_{0}(x_{0}|y_{0})} unn die Schdaischung (de Osschdieg) m {\displaystyle m} . y − y 0 = m ⋅ ( x −
Grad is än meadaidsche Begriff: Es Grad is die Skaleoidäälung uf Thermomeda: des sin die Wäamegrade in Celsius, Faarehaid orra Remuua. Es Grad is awwa aach die Wingloidäälung, än Grais hod 360 devun orra 400 Naigrad, guggschde mol unna Winglgrad. Un donn is die Grad aach noch ä gonz gradi Linie, die findschd unna Grad (Linije). Vun dere Bedaidung dut sisch aa de Begriff Geschegrad ablaide; des is än wischdische Deel vumme Schdadjon. Außadäm nämmd mär Grad aach als Synonym fär "Maß", "hochgradisch" = "in hoohm Grad" = "in hoohm Maß", "dodezwische is när noch en graduelle Unnaschied" häßd "des is ääns un es selwe, när is de ää ä bißje [...(ärschn ään Kombaradiv)...] als wie de onnan". Un donn gäbds nadialisch aach noch dän Akademische Grad. (Dr., Ing. etc.)
Schdennografie, korz Schdenno iss e Korzschrifdsischdäm des schnella wie die nommal Longschrifd g'schribb werre konn unn es eameechlische dud im nommale Dembo g'schbrochne Schbrooch midschraiwe se kenne. Die moddeanne Schdennografiesischdeme sinn ehrm Wäse no Buchstaweschrifde. Sie enhalle awwa ah Elemende aus de Silweschrifd sowie Zaiche fär gonze Wärda („Kärzl“). Zusädzlichi Kärz werd dorch die Ausstoßung feschdg'leeda Silwe g'wunn. De Begriff Schdennografie dud sisch vun de grieschische Wärda stenos („eng“) unn graphein („schraiwe“) ablaide. E in Korzschrifd vefassdes Schrifdstigg häßd Schdennogromm. Unn e Person, wo die Schrifd anwendt, iss e Schdennograf. Es erschd daidschschbroochisch Schdennografielehrbuch iss 1678 vum Charles Aloysius Ramsay unnam Diddl „Tacheographia“ veeffndlichd wor. Es Sischdäm gehd uff die aldgeometrisch englischi Korzschrifd vum Thommas Sheldon serigg unn iss ab 1787 on de werddebergisch Universidäd, de hohe Kallsschul, g'leerd wor. Speeda sinn unna onnrem Friedrich Mosegail (1796) unn Carl Gottlieb Horstig (1797) mid b'awaidunge vum naigeomedrische Sischdäm vum Taylor g'folchd. Fronz Xaver Gabelsberger, bairischa Minischderialbeomda hod die aus de Schraibschrifd abg'laidedi kursive daidsche Schdennografie b'grindt. Sie wää ehrm Schrifddugdus ass kursiv orra grafisch b'zächld. Em Gabelsberger soi Haubdweak „Õlaidung zua Daidsche Reddezächekunschd“ vum Joor 1834 iss e Mailestää vun de Schdennografieg'schichd. Soi Schdennografieschdiel hod ah die Korzschrifdenwigglung in Noad- unn
Kärnwaffe - aa Adomwaffe orra Nugleawaffe g'nennd - sinn Waffe, dere ia Wiagung uff de kärnfisigalische Reagzjone vun de Kärnschbaldung orra vun de Kärnfusjon beruhd. Konwentzjonelle Waffe due eher Exblosjonsenagie aus schämische Reagzione beziehe, bai denne die Adomkärne uuva.ännad blaiwe. Zomme mid biologische unn schämische Waffe g'heere Kärnwaffe zu de so g'nennde Massevanischdungswaffe. Bai de Exblosjon vunna Kärnwaff duud e Keddereagzjon schdaddfinne, wu sehr viel Enagie in Foam vun Hitz unn Schdrahlung fraisedzd. Dorsch die Hitz wärd die Lufd ufghaizd un Dehnd sisch schlaachardisch aus. Ä kadaschdrofahli Druggwell is die Folsch. Dodorch konn e Kärnwaff innahalb vun kerzeschda Zaid gonze Schdedd zeaschdeere unn viele hunnaddausende Mensche deede. Die radjoagdiv Schdrahlung dud medizinische Longzaidschäre veuasache, dorch de radjoagdive Niddaschlach (Fallout) werre greeßare Gebiede vasaischd. 1911 hodde Rassäfod (gschriwwe "Rutherford") ändeggd, doß die Adome än schwere Käan un ä laischdi Hill hän. Am 17. 12. 1939 ism Oddo Hahn die Kärnschbaldung gelunge un zudäm aach noch de chemische Noowais devun. die Liese Meitner donn ärkläad hod. Die needisch maddemadisch Grundlaach hodde Einstein schun ä paa Joa devoa gliefad. Obwohl am Oofang vunde 30a Joa noch faschd alles, was in dere Foaschung Rang un Nåme ghad hod, daidsch orra in Daidschlånd waa, is's
E Käiz, Keez, Kiez odder Koz (Pl. Käize, Keeze, Kieze, Koze) isch en Korb, wu ufem Buggl gedraare werd. In da Siedwescht- un Nordweschtpalz sescht ma aa Hott dezu. Des kummt ausem Frånzesische (la hotte). In da Nordpalz heeßts deils Huck odder Huckelkorb. In månsche Orde sescht ma aa Kracks, Kracksel odder Kräcks. E Käiz hot en viereggische odder D-färmische Bode un isch aus Weide, Hassel odder Holzschbää gflochde. Zwee Bänder gehe iwwer di Schuldare. Ofd isch di vorder Korbwand, am Kärwer, verlängert. Mit Käize hot ma gsammeldes Holz, Reisisch, Laab, Hai, Fudder, Mischd odder Erd dransbordiert, awwer aa Obschd un Gmies, landwärdschafdlische Brodugde wie Gfliggl un Eier, Wasch un håndwärglische Brodugde. S hot aa Käiz gewwe, wu man in Schdååbrisch di Schdää mit gedraare hot. Dodevu hawwe di Lååmer mid ihre Kalkschdååbrisch, un di Dossemer, am Rand vum Odewald, wus Porphyrschdååbrisch hot, ihrn Uunåme, Schdååkäizlin, erhalde. De Dossemer ihr Nochban, di Schriesemer, dageje uzt ma Mischtkäize. Frieher hot ma aa di Hendsemer, umiddelbaa siedlisch vun Dossene, Käize ghaaße. Di Fahrebacher hawwe de Uunåme Käizehogger, weil se ihr Kinner in de Käize getraare hawwe solle. Zu de Lohrbacher, in Nochbaort vun Fahrebach, beide nerdlisch vun Mosbach, sescht ma Käizesitzer. Im
Määnz odder Meenz (je nochdemm, aus wellem Deil vun de Stadt me kummt) is die åm Rhoi gelehne Haubdschdadd un mid ehre ugefähr 202.000 Inwohna aa die greeschd Schdadd vun Rhoilånd-Palz. Sie is de Sidz vun de Johannes Gutenberg-Uniwersidäd, vum reemisch-kaddolische Bischdum Määnz un vun mährere Färnseh- un Radjoõschdallde, wie vum SiedWeschdRundfung un em Zwädde Daidsche Färnseh. Määnz dud sisch as e Hochbuasch vun de Fassenachd vestehe un is Zendrum vunde polidisch-liderarisch Fassenachd. Die greeschd Nochberschdadd is die hessisch Lånneshaupdschdadd Wissbade. E bissje waida weg sinn de Großschdaddraim mid Frånkfuad åm Main, Daamschdadd, Ludwichshafe åm Rhoi unn Månnem. Die Schdad Määnz laid ån de Mindung vum Main wu a in de Rhoi enoimechd. Sie is änz vun de finf Owwazendre vum Lånd Rhoilånd-Palz un dud mid de hessisch Låndeshaubdschdadd Wissbade e lännaiwwagraifendes Dobblzendrum bilde. Die Inwohnazahl vun de Schadd is im erschde Joorzehnd vum 20. Joorhunnad greeßa wie 100.000 wor, was Määnz zu na Großschdadd gemach hot. Meenz is di haifischere Schreibweis: Zum Beispiel heeße viel Fassenachtsverei „Meenzer ...“ un kaum eener „Mäännzer“ eweso is es in de Texde vun de Fassenachtslieder. Mansche behaubde aach, des ded devu abhänge, ob me schun imme in de Stadt wohnt, odder erscht einische
Vrahovice (Daitsch:Wrahowitz) is en Ordsdääl vun Prostějov im Oschde vun Tschechie unn hot ugfähr 3400 Oiwuhner. Es Dorf hot ne Fläsch vun 5,87 km². Geleje is de Ord im Bezärg Prostějov in de Region Olomoucký kraj in Owwermährische Senge. De Fluss Romže dudd dorsch de Ord fließe. Vrahovice is 1337 es erschdemol erwähnd worre. Saidm Middlalda hot die Herrschafd iwwer den Ord mehrmols gwechseld. Nooch de Uffheewung vun de Grundherrschafd is de Ord zur Gemäände gmachd worre. Während de Zwädde Republik is Vrahovice schdarg gewaggse. Noom zwädde Weltkriech is im Dorf en Internierungslager fer gflohene Daitsche ausm Bezärg Prostějov oigrischded worre. Zwische 1950 unn 1954 is de Ord noo Prostějov äägemäänded gwese. Denoo issa widda uuabhängisch worre unn 1961 isses Dorf Čechůvky äägemäänded worre. Saidem 1. Januar 1973 gherd Vrahovice widda zu Prostějov. Kärsch St. Bartholomäus Schdadur vum Hailische Florian Schdrooß in Vrahovice www.vrahovice.eu
Des Wurfholz is vermutlisch die älschd Waffe vun Wildbeuter. Außer bei Mensche is ach bei Affe beobachd worre, das se vun Beem herab Stöck odder harde Früschdee uf herannohende Raubdiere, z. B. Leoparde, gschmisse hen. Dehalb werd angenumme, dass des Wurfholz noch älder is als de Speer (also en wenigschdens an enere Said ongschärfde Stock). Des Wurfholz, urspringlisch also e Abwehrwaff odder zum Herunnerschlache vun ned erkledderbare Früchde un Niss genudzt, is irschendwann ach als Jagdwaff genudzt worre. Es war wohl zunägschd nur fer schwaches Wild geeischnet. Dess sisch im Fluch drehende Holz konnt z. B. dursch soi beim Uftreffe abgegeweni Wucht en Vochel betäuwe (Trefferzone Kopp) odder beim Treffe an de Flischel dursch voriwwergehendi Lähmung odder des Bresche vun Knoche des Wegfliesche verhinnern un so die Beute sischere. Is ach die Trefferwirkung vum Wurfholz geringer als die vum Speer, so isch die Trefferzone vum sisch drehenden Stockes daitlisch greßer als die vum Speer, en große Vordel bei klenere Ziele wie Vöschel. De Wurfspeer mit soine durchbohrenden Wirkung ermeglischte dann ach greßeres Wildes zu erlesche. Diese bsondere Verwendung isch wohl efach beim Werfen entdeckt worre. Im Jungpaläolithikum ist die Wucht un Raischwaid vum Speere dursch die Erfindung vun de Speerschlaider
Als Schpeyerer Wald werd geographisch die groß gschlosse Waldflesch bezaichnet, die sisch iwwer knapp 18 Kilometer zwische emm Haardtrand bei Naischdadt on de Woistrooß im Weschde (Ordenswald) un Schpeyer am Rhoi im Oschde (Schpeyerer Schdadtwald) erschtreckt un im Wesentlische dem eiszaitlische Schwemmfäscher vum Schpeyerbach un vum Rehbach entschprichd. Dezu kumme im Siede die Waldstick, wu sich uf de Schwemmfäscher vun de Schpeyerbachzufliss Kropsbach un Modebach erhalte henn. Zum Deel werd des zusammehängende un geologisch zusammegherende Waldgebiet ach namendlisch in Ordenswald un Schpeyerer Wald gegliedert. Forschdlisch is de Wald in viele Deelgebiete mit eischene Bezaischnunge gegliedert, wie Ordenswald, Unnerwald, Middewald, Owwerwald, Haßlocher Wald, Ganerbwald, Schifferstadter Wald ach Schifferstädter Schdadtwald (nördlich vun de A 61), Schdadtwald Schpeyer oder Schpeyerer Schdadtwald (zwische A 61 un L 528 Ischelheimer Schdroß), Dudehofener Wald (südlisch vun de L 528 Ischelheimer Schdroß, bei Dudehofe). Vun de Randgebirsche vum Owwerrhoigrawe schtrewe zahlraische Besch edm Rhoi zu, so ach vum Pälzer Wald iwwer de Haardtrand in estlischer Richdung. In de ledschde Eiszait un mit dere ihrm Rickgang is reichlisch Schmelzwasser zu Verfieschung gschdanne, des wu große Menge abgetrachene Gsteinsschutt un Sande aus dem Gebirsch in die Rhoiewene transportierd hot. In de Ewene verdeeld sich des Wasser un so henn
Hochschbaija iss e Oedsgemää im Londgräs Lautre in Rhoilond-Palz mid 4511 Inwohner (Schdond 31. Dez. 2011) Si iss de Vewaldungssidz vun de äweso hääßnde Vebondsgemää, wo Hochschbaija aa dezu geheerd. Hochspaija iss aa e schdaadlich oärkonnda Fremdevekeasoed un no de Lonnesplonung as Grundzendrum ausgewiss.
Engebach-Alseborn iss e Ordsgemäa im Londgräs Lautre in Rhoilond-Palz. Sie dud zu de Vebondsgemäa Engebach-Alseborn geheere. Bis zu soim Dood hot do de Fritz Walter gelääbd. De Ord laid 15 km eschdlisch vun Lautre. Di Gemää dud aus de Ordsdääle Engebach unn Alseborn besteje, wo jewwails e longi aichni Geschichd ass selbschdstennische Gemääe hen unn haid zommegewax sinn. Nochbergemääe sinn - im Uhrzaichersinn - Naihemschbach, Sibberschfeld, Kerzeheim, Romse, Watteheim, Fischbach, Lautre, Mehlinge. Baide Derfer sinn in ehrer Geschichd eng veflochde. Des hot sisch dorch e gemoinsame Schuldhäße (bis 1795) unn Boijermäschder gezait, iss awwer im Joor 1825 geend. 1832 hot mer aa de bis dohie gemoinsame Wald gedääld. In de Näh vun em Daubebornerhof hot's vum 12. bis zum 15. Joarhunnad di Buasch Braideborn gebb. Di ginschdisch Vekehrslaach unn de Oschluss an's Aisebohnnedz im Joar 1871 unn di Osiedlung vun Betriewe hon di Befelgerungszahl trodz äner staage Auswonnerung vun iwwer dausend Persone im Joar 1800 uff 3.326 im Joar 1900 unn 6.900 im Joar 1975 owaxe geloss. Dodebai iss de Karagder vun Baurederfer velor gong unn Engebach-Alseborn iss zur Wohngemää wor. Di haidisch Ordsgemää iss mid de Wirgung vum 7. Juni 1969 dorch di Naibildung aus de zuvor aichestennische Gemääe
Die Kollerinsel is ä Halbinsel im Flusssischdem vum Rhoi unn gherd zu Brihl in da Kurpalz unn Oddaschdadt in de Palz. Die Kollerinsel lied lings vum Rhoi, umschlosse vum Rhoi im Oschde unn vum Kollersee, bzw. Oddaschdädter Aldrhoi im Weschde. Endschdonne is die Kollerinsel dorschn Tulla soi Rhoibegradischung, do hot mer ä Abkärzung dorsch die Flussschling geschdoche unn de Rhoi hot die Abkärzung genumme. Es ehemolisch Flussbedd bilded de Kollersee bzw. de Oddaschdädter Aldrhoi. Die Gemainde Brihl liehd uff de reschde Said vum Rhoi, Die Gemainde Oddaschdadt im Siedweschde, die Ketscha Rhoiinsel unn die Gemainde Ketsch reschds vum Rhoi im Siedoschde. De Brihler Dääl, wo mer aa als Die Kollerinsel im engere Sinn bezaischned, werd als Weide fä Gail gnudzd, de Oddaschdädter Dääl is bewalded. Am Ufer vum Kollersee gebbds en Schdrånd zum Bade unn seid 2017 widder en Campingblatz unn en Reschorõõ uff de Midd vun de Insel. Zwää Seschlclubs unn en Kanuclub hawwe ihrn Sidz uff de Kollerinsel. Wann de Rhoi Hochwasser hot, konn die Kollerinsel als Polder gnudzd unn dodemid iwwerfluded werre. Uff die Kollerinsel kummt mer midde Kollerfähr uffm Rhoi vun Brihl her odda vun Siedweschde iwwer die L535 uff de Londbrigg vun Oddaschdadt unn Schbaya
C++ is ä hejari objektorientierti Brogrammierschbrooch, wo ab 1979 vum Bjarne Stroustrup ([ˈbjɑːnə ˈsdʁʌʊ̯ˀsdʁɔb]) fir die Firma AT&T Bell Laboratories entwikkelt worre is. C++ is ä Art A.waidarung vun da Brogrammierschbrooch C, awwa is nedd voll abwärtskompatibel unn somidd ned als ä raini A.waidarung zu séhjè. 'S bsunnarä an C++ is, dass ma änasaids wie bei C effizient unn nɔ̃h an da Maschine programmariere konn, annersaids awa ah hoch.abschdraggd objègdoriendierd unn laida a ä bissl weniga effizient programmiere konn. Grad weil se so effizient sinn benutz ma C unn C++ als Brogrammierschbrooche fir Betriebssyschdeme. Bai Betriebssyschdeme is es bsunnasch wichtig, dass ma nVorlach:Oh an da Maschin programmiere konn, wails ja schließlich die Ufgaab vum Betriebssyschdem is die Maschin zu vawalde. Am näähschde an die Maschin kummt ma mit Assembla, allerdings is des schwer lesbar unn kenn Schdigg widdaverwendbar, wail ma Assembla fir jede Prozessorarschideggdur nai schraiwe muss. Hier sehd'a de Kwälldègschd vunnämm Brogramm des wemmas laafe lossd "In de Palz geht de Parra midd de Paif in die Käsch!" in der Konsol ausgäwwä duud. #include <iostream> #include <ostream> int main() { std::cout << "In de Palz geht de Parra midd de Paif in die Käsch!" << std::endl; return 0; }
Än Betriebssüsdäm is zunäkschd ä mo ä Abstraktionsschicht zwischä Anwendungsprogramme unn m Reschna. Die wischdigsde Ufgaabe vun äm Betriebssüdem sinn die Prozessverwaldung, Schbeichaverwaldung, unn Ausfihre unn Abbreche vun Anwendunge. Beispiele für moderne Betriebssüsdäme sinn Android, BSD, GNU/Linux, IBM z/OS, iOS, Mac OS X, Microsoft Windows,, unn Windows Phone. Alle gnannde außa Windows unn z/OS, stamme vun UNIX ab. http://www.linuxfoundation.org/ http://www.gnu.org/ http://de.wikipedia.org/wiki/Apple_iOS http://de.wikipedia.org/wiki/OS_X [windows.microsoft.com Microsoft Windows]. Net Applications. Abgerufen am 10. Mai 2013.
Än Aiabescha is än Deel vum erwaiderde Dischgscherr. Er hot die Uffgab, doss des gekochde Ai net devunrolle dut, wann mer des diregd aus sainre Schal essen will. Haidzudaach is de Aiabescha än alldääschlische Bschdanddeel vumme Frieschdiggsgscherr, is awwer fer longi Zaid än Luxusgescheschdand unn än Ausdrugg vun g'howene Dischsidde gewesse. Schun in de Reemazaid is die Egsischdenz vun Aiabeschre nochgwiese. Ä Mosaig vun Andiochia ausm Johr 40 v. Chr. dut ä Mahlzaid mit Aire zaige, die in Aiabeschre schdegge. In Pompeji henn se bai de Ausgrawunge än silwerne Aiabescha mid dodezu bassende Aialeffl gfunne. Zwischezaidlisch sinn die Aiabescha offebar in Vergessehaid grade, awwer im 16. Johrhunnad kame se in de Kraise vun de Adlische Laid wida in Mod. Uff änre Zaischnung vun dere Zaid werd än Aiabescha aus Idalje mid de Bezaischnung „per ova“ (fers Ai) erglärd. Ä ähnlischi Abbildung duts aa in Daitschlond gewwe. In denne Aiabescha wurd des Ai sengreschd, mit de Schbitz noch owwe, noigschdeggd. Des war awwa net iwwerall so. Uff äm Bild vum Georg Flegel ausm 17. Johrhunnad is ä Medallschälsche mid Fies draa zu sehe, in dem des Ai quer liege dut. Driwwa sied mer än Schdraife Brot, den se offebar an de
Mit GNU/Linux offd aa nur als Linux bezaischned määnd ma Betriibsischdeeme die de Linux-Kernel als Kernel benutze unn Sischdeemdiesnschde von GNU. GNU/Linux is änn freies unoxides Mehrbenutzasüsdäm, wo unter der GPL vaöffentlischd wädd. Weil GNU/Linux unna ra fraie Lizenz steht wädd des uff da ganze Weld vun kommerzielle unn ned kommerzielle Organisazione unn Laid entwickelt unn oigsetzt. GNU/Linux wädd vonn unnaschiedliche Organasiatione als Dischdributione õgeboode. So ä Dischribution is ä Zammeschdellung vun Ɔ̃wendungsbrogramme, Dienschdbrogramme äm Kernel unn na Pakedvawaldung. Die Pakedvawaldung braachd ma um Brogramme unn de Kernel zu aktualisiere unn zu inschdalliere. Die maischde Server unn Subbacombjuda laafe unna GNU/Linux zum Baischbiel aa der Server vun da Wikipedia, awa ma konn GNU/Linux a uff Desktopreschna laafe losse. Der Linuxkernel wädd haidzudaag imma mehr oigsetzt, zum Baischbiel a für Android, Färnsehja (z. B. Samsung Tizen) unn alle meeglischä Gereed, wo imma mehr Platine drin vabaut wärre uff denne Programme laafe misse. Des GNU-Betriebssüdäm entstand ausm GNU-Projekt, wo 1983 vom Richard Stallman gschdadded worre is, wail ers ned hawwe konnt, dass imma mehr Õbieda von UNIX-Sischdäme ihr Süsdäm ohne Quelltext ausgelifert henn. Desweesche is s GNU-Sischdäm än freies UNIX, wie aim a die ironisch Langform von 'GNU': 'GNU is Not Unix'
Der Kwälldegschd is n Begriff aus da Informatigg unn määnd n fir än Mensche lesbara Text der inna Brogrammier- oda na Auszaischnungssbrooch gschriwwä worre is. De Kwälldegschd vun äm Brogramm konn ma vum Kompaila iwwasetze losse. De Kwälldegschd vun äm Brogramm wo in na Sgribbdbrogrammierschbrooch gschriwwä is konn ma vum äm Interpreter (än schbezielles Brogramm) interpretiere losse. De Kwälldegschd vun na Auszaischnungssbrooch konn ma rendern losse, z. B. bei HTML von der Webkit-Änschin Um n Kwälldegschd zu schraiwe raischd än normala Tekschdeditor, ma konn awa ah ä Indigrierdi Entwicklungsumgebung (uff Englisch mit IDE abgeközzt) benutze. Ä solschi IDE hodd den Vordail dass se ääm baim Schraiwe n Haafe Aabaid abnämme konn. So muss ma zum Baischbiel nedd alles ausschraiwe, sunnan griggd glai Vorschläg vun da IDE gmacht, aus dänne ma auswehle konn. N onneres Baischbiel firs schraiwe vun Kwälldegschd is des Verfasse vun äm Wikipediaardiggl. Des is nix onneres als des schraiwe vun nem Kwälldegschd in na Auszaischnungssbrooch. N Brogramm, wo in na Brogrammierschbrooch gschriwwä worre is muss zuärschd in ä maschineverständliche Form gebracht wärre. Ä Maschin vastehd nua binäre Befehle die vun da Prozessorarschitektur vun da Maschin feschdgelegt sinn. So än Brogramm bevor ma'ss laafe lässt iwasetzt wärre, was
Die schbanisch Schbrooch oda a Kastilisch ( Selbschbezeichnung español [espaˈɲol] bzw. castellano [kasteˈʎano])( horsch e mo?/i)) is ä Weldschbrooch unn is ä romanischi Schbrooch. Schbanisch wädd mit latainische Buchstawe gschriwwä. Außadääm benutzt ma Buchstabe ñ (gschbroche nj) unn des ü. Ä waidiri Bsunnahaid is die Vawendung vom Akutakzentzaische um zu zaische wo die Betonung liggd (z. B. río ['ɾiɔ] ). Uff dea Kadd sinn die Lända wo Schbanisch die änzigsch offiziel Schbrooch is dunkelrot Quelle hierfür ist das Buch: Spanische Sprachgeschichte von UNI Wissen von Annegret Bollée und Ingrid Neumann-Holzschuh. Auf der Seite 158 unter 4 „Die Hispanophonie, Sprecherzahlen“ heißt es: Die Hispanophonie umfasste im Jahre 2000 ca. 435 Millionen Sprecher. In der untenliegenden Fußnote heißt es: Andere Schätzungen gehen nur von 332 Millionen Sprechern aus (Anuario Cervantes 1999).